smcproject/ml-wiki-sentences huggingface dataset:
ഗ്രാമം, കുടുംബം, വിദ്യാഭ്യാസം, പള്ളി, പുരോഹിതൻ തുടങ്ങി വ്യത്യസ്ത സാമൂഹിക ബന്ധങ്ങളുടെ ഇടയിൽ പ്പെട്ട് നരകിക്കുന്ന ദലിത സ്ത്രീയുടെ ഇതിവൃത്തമാണ് ഈ നോവലിൽ.
രാഷ്ട്രീയ സാമൂഹിക സമത്വത്തിനുവേണ്ടി നിലകൊള്ളുന്ന സ്ഥാപനങ്ങൾതന്നെ അതിനോടു നീതിപുലർത്താത്തവിധം ജാതിചിന്ത ഇന്ത്യയിൽ വേരുറച്ചുപോയിട്ടുണ്ട്.
പാമ കരുക്കിൽ ദലിത് ക്രിസ്ത്യൻ പറയർ വിഭാഗത്തിന്റെ ജീവിതം ചിത്രീകരിക്കുമ്പോൾ ഗുജറാത്തി ഭാഷയിലെ ജോസഫ് മക്വാൻ അംഗലിയാത്തിൽ ഗുജറാത്തിലെ നെയ്ത്തുകാരായ വങ്കർ സമുദായത്തിന്റെ അനുഭവങ്ങൾ ചിത്രീകരിക്കുന്നു.
പാമയുടെ തുടർന്നു വന്ന കൃതിയായ സംഗതിയും ഏറെ ശ്രദ്ധേയമായി.
മലയാളത്തിലും ഇതിന്റെ വിവർത്തനം ഉണ്ടായിട്ടുണ്ട്.
വങ്കർ സമുദായത്തെ ദലിത് മിഡിൽ ക്ലാസ്സ് ആയി വിശേഷിപ്പിക്കുന്നു കുറ്റവാളികൾഎന്നു മുദ്ര കുത്തപ്പെട്ടവരുടെ തിക്തമായ ജീവിതകഥ ഇതിൽ ചിത്രീകരിക്കുന്നു.
മലയാളത്തിൽ സി.കെ. ജാനുവിന്റെ ആത്മകഥയും പൊക്കുടന്റെ കണ്ടൽക്കാടുകൾക്കിടയിൽ എന്റെ ജീവിതവും സ്വത്വ മുദ്രകൾ ഉള്ളവയാണ്.
മലയാളത്തിലും ദലിത് സാഹിത്യ ചർച്ചകൾ ഇപ്പോൾ സജീവമാണ്.
കേരളത്തിലെ ദളിതരുടെ പക്ഷത്തുനിന്നു രചന നടത്തിയ മലയാളത്തിലെ ആദ്യത്തെ ദളിത് സാഹിത്യകൃതിയായി പരിഗണിക്കപ്പെടുന്നതു് ആർച്ച് ഡീക്കൻ കോശി രചിച്ച പുല്ലേലിക്കുഞ്ചു എന്ന നോവലാണു്.
പണ്ഡിറ്റ് കെ.പി. കറുപ്പൻ, ടി.കെ.സി. വടുതല, കവിയൂർ മുരളി, ഡി. രാജൻ, പോൾ ചിറക്കരോട്, നാരായൻ തുടങ്ങിയവരുടെ രചനകൾ യഥാർഥ ദലിത് രചനകൾ തന്നെയാണ്.
രാഘവൻ അത്തോളി, എസ്. ജോസഫ്, സി. അയ്യപ്പൻ, എം.ആർ. രേണുകുമാർ, എം.ബി. മനോജ് തുടങ്ങി അനേകം യുവ എഴുത്തുകാരും മലയാളത്തിലെ ദലിത് സാഹിത്യരംഗത്ത് സജീവമാണ്.
അവലംബം പുറംകണ്ണികൾ http://www.gowanusbooks.com/dalit.htm Archived 2010-08-14 at the Wayback Machine .
http://www.sasnet.lu.se/EASASpapers/4JugalKishore.pdf Archived 2008-10-31 at the Wayback Machine .
http://www.razarumi.com/2008/05/09/voices-of-the-oppressed-dalit-literature/ Archived 2012-02-06 at the Wayback Machine .
http://vakindia.org/pdf/report-dlp.pdf Archived 2013-02-23 at the Wayback Machine .
http://sotosay.wordpress.com/category/dalit-literature/ http://books.google.com/books/about/Dalit_literatuer.html?id=Bg0rOOqvBMkC കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദലിത് സാഹിത്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദലീപ് കൗർ ടിവാണ ഇംഗ്ലീഷ് വിലാസം https://ml.wikipedia.org/wiki/Dalip_Kaur_Tiwana ദലീപ് കൌർ ടിവാണ
പഞ്ചാബി സാഹിത്യകാരിയാണ് ദലീപ് കൌർ ടിവാണ .
നോവലിസ്റ്റ്, ചെറുകഥാകൃത്ത് എന്നീ നിലകളിൽ പ്രശസ്തയാണ്.
ബിർളാ ഫൗണ്ടേഷൻ നൽകുന്ന അഞ്ചുലക്ഷം രൂപ സമ്മാനത്തുകയുള്ള സരസ്വതി സമ്മാൻ 2001-ൽ ഇവർക്കു ലഭിച്ചു .
1935 മെയ് 4-ന് പഞ്ചാബിലെ ലുധിയാനയിൽ ജനിച്ചു .
വിദ്യാഭ്യാസാനന്തരം പാട്യാലയിലെ പഞ്ചാബി യൂണിവേഴ്സിറ്റിയിൽ അധ്യാപനമാരംഭിച്ച ടിവാണ ലാംഗ്വേജ് ഫാക്കൽറ്റി ഡീൻ, ഫെലോ തുടങ്ങിയ സ്ഥാനങ്ങളും വഹിക്കുകയുണ്ടായി.
സാഹിത്യ അക്കാദമിയിലെ പഞ്ചാബി ഉപദേശക സമിതിയംഗം, ലുധിയാന പഞ്ചാബി സാഹിത്യ അക്കാദമി നിർവാഹക സമിതിയംഗം, ചണ്ഡീ ഗഢ് പഞ്ചാബ് സാഹിത്യ അക്കാദമി പ്രസിഡന്റ് തുടങ്ങിയ സ്ഥാനങ്ങളും വഹിച്ചിട്ടുണ്ട്.
അൻപതോളം ഗ്രന്ഥങ്ങൾ രചിച്ച ടിവാണയുടെ 27 നോവലുകളും ഏഴ് ചെറുകഥാസമാഹാരങ്ങളും പ്രസിദ്ധീകൃതമായിട്ടുണ്ട്.
1968-ൽ പ്രസിദ്ധീകരിച്ച എഹോ ഹമാരാ ജീവനാ എന്ന നോവലിൽ ഭാനോ എന്ന സാധാരണ പഞ്ചാബി സ്ത്രീയുടെ ദൈന്യജീവിതമാണ് ഇതിവൃത്തം.
ഭർത്താവിനാൽ പീഡിപ്പിക്കപ്പെടുന്ന ഈ സ്ത്രീയുടെ കഥയിലൂടെ ഇന്ത്യയിലെ സ്ത്രീകൾ എത്രകാലം സ്വത്വമില്ലായ്മ അനുഭവിക്കുമെന്ന പ്രസക്തമായ ചോദ്യമാണ് നോവലിസ്റ്റ് ഉയർത്തിയത്.
1971-ലെ സാഹിത്യഅക്കാദമി അവാർഡ് ഈ കൃതിക്ക് ലഭിച്ചതോടെ ടിവാണ സാഹിത്യരംഗത്ത് ശ്രദ്ധിക്കപ്പെട്ടു.
ലിമ്മി ഉദാരി (1978), പീലി പട്ടിയാർ (1980), ഹസ്തഘർ (1982) എന്നിവയാണ് തുടർന്ന് പ്രസിദ്ധീകരിച്ച മറ്റു നോവലുകൾ.
ടിവാണയുടെ കഥ കഹോ ഉർവശി (കഥ പറയൂ, ഉർവശി) അഞ്ച് ഭാഗങ്ങളുള്ള ഒരു ബൃഹദ് നോവലാണ്.
1999-ൽ പ്രസാധനം ചെയ്യപ്പെട്ട ഈ നോവലിൽ മൂന്നു തലമുറകളുടെ കഥ ആ ലേഖനം ചെയ്തിരിക്കുന്നു.
കാവ്യാത്മക നോവൽ എന്ന വിശേഷണത്തിന് അർഹമായ കഥകഹോ ഉർവശി പഞ്ചാബി നോവൽ സാഹിത്യശാഖയിലെ ഒരു വഴിത്തിരിവായി കണക്കാക്കപ്പെടുന്നു.
ഈ നോവലിനാണ് സരസ്വതി സമ്മാൻ ലഭിച്ചത്.
പ്രബൽ വേഹിൻ, ത്രാതൻ, തേരാ കമരാ മേരാ കമരാ, വേദന, തുംഭാരീൻ ഹംഗാര, യാത്ര എന്നിവയാണ് ദലീപ് കൗർ ടിവാണയുടെ ചെറുകഥാസമാഹാരങ്ങൾ.
ആധുനിക് പഞ്ചാബി നിക്കി കഹാനി ദേലഛൻ തേപ്രവൃത്തിയാം ടിവാണയുടെ ഗവേഷണഗ്രന്ഥമാണ്.
1980-ൽ പ്രസിദ്ധീകരിച്ച നംഗേ പൈരൻ ദാ സഫർ (നഗ്നപാദയായൊരു യാത്ര) എന്ന ഇവരുടെ ആത്മകഥയും വളരെ ശ്രദ്ധിക്കപ്പെട്ടു.
ശിരോമണി സാഹിത്യകാർ അവാർഡ്, പഞ്ചാബ് ഗവ.
പുരസ്കാരം, നാനാക് പുരസ്കാരം, പഞ്ചാബി അക്കാദമി അവാർഡ് തുടങ്ങിയവയും ലഭിച്ച ടിവാണയുടെ കൃതികൾ പല ഭാഷകളിലേക്കും വിവർത്തനം ചെയ്യപ്പെട്ടിട്ടുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദലീപ് കൗർ ടിവാണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദരൂഷ് മെഹ്‌റൂജി ഇംഗ്ലീഷ് വിലാസം https://ml.wikipedia.org/wiki/Dariush_Mehrjui
ഇറാനിയൻ നവതരംഗ സിനിമകളുടെ സംവിധായകൻ, തിരക്കഥാകൃത്ത്, നിർമ്മാതാവ്, ചിത്രസംയോജകൻ തുടങ്ങി സിനിമയുടെ വിവിധ മേഖലകളിൽ വ്യക്തിമുദ്ര പതിപ്പിച്ച ചലച്ചിത്ര പ്രവർത്തകനാണ് ദരൂഷ് മെഹ്‌റൂജി .
ജയിംസ് ബോണ്ട് ചിത്രങ്ങളുടെ പാരഡിയായി 1966-ൽ നിർമ്മിച്ച 'ഡയമണ്ട് 33' ആണ് മെഹ്‌റൂജി സംവിധാനംചെയ്ത ആദ്യ സിനിമ.
'ഗാവ്' എന്ന ചിത്രത്തിലൂടെ അന്താരാഷ്ട്രശ്രദ്ധ നേടി.
1971-ലെ വെനീസ് ചലച്ചിത്രമേളയിലേക്ക് ഇറാനിൽ നിന്ന് ഒളിച്ചുകടത്തിയ ചിത്രം പ്രദർശിപ്പിച്ചു.
ആദ്യമായി ഓസ്‌കർ അവാർഡിന് സമർപ്പിക്കപ്പെട്ട ഇറാനിയൻ ചിത്രം മെഹ്‌റൂജിയുടെ 'ദി ബൈസൈക്കിൾ' ആണ്.
1973-ൽ സംവിധാനം ആരംഭിച്ച ചിത്രത്തിന് മൂന്നുവർഷത്തോളം ഭരണകൂടം വിലക്കേർപ്പെടുത്തിയിരുന്നു.
അലി നസ്സിറിയാൻ രചിച്ച ഹാസ്യപ്രാധാന ചിത്രം ദി നൈവ്(1970), എക്കാലത്തേയും മികച്ച ഇറാനിയൻ ചിത്രമായി വിലയിരുത്തപ്പെടുന്ന ഹാമോൺ(1990), ദി പിയർ ട്രീ (1999) തുടങ്ങിയവ മെഹ്‌റൂജിയുടെ സംവിധാനമികവിന് സാക്ഷ്യമാണ്.
ഫിലിമോഗ്രാഫി ഡയമണ്ട് 33, 1966 ഗാവ്, 1969 ദി നൈവ്, 1970 ദ പോസ്റ്റ്മാൻ, 1970 ദി ബൈസൈക്കിൾ), 1975 (released in 1978) ദ സ്കൂൾ വീ വെന്റ് ടു, 1980 (released in 1986) ജേണി ടു ദ ലാംബ് ഓഫ് റിംബോ, 1983 (ഡോക്യുമെന്ററി) 'ദ ടെനന്റ്സ്, 1986 ഷിറാക്, 1988 ഹാമുൺ, 1990 ദ ലേഡി, 1991 (released in 1998) സാറ, 1993 പാരി, 1995 ലെയ്‌ല, 1996 ദി പിയർ ട്രീ , 1998 ദ മിക്സ് , 2000 ടേൽസ് ഓഫ് ആൻ ഐലന്റ്, 2000 ടു സ്റ്റേ എലൈവ്, 2002 മെഹ്മാൻ എ മാമൻ, 2004 സാൻതോരി, 2007 ടെഹ്റാൻ,ടെഹ്റാൻ, 2010 അസെമാൻ- എ മെഹബൂബ് , 2011 നരേൻജി പൗഷ്, 2012 പുരസ്കാരങ്ങൾ സമഗ്രസംഭാവനയ്ക്ക് കേരളത്തിന്റെ അന്താരാഷ്ട്ര ചലച്ചിത്രമേളയിൽ നൽകുന്ന ലൈഫ് ടൈം അച്ചീവ്‌മെന്റ് അവാർഡ് അവലംബം ↑ {{ cite web }} : External link in | publisher= ( help ) പുറം കണ്ണികൾ Dariush Mehrjui എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Darius Mehrjui Firouzan Films Iranian Movie Hall of Fame Inductee Dariush Mehrjui Archived 2016-03-03 at the Wayback Machine .
Dariush Mehrjui discusses The Cow യൂട്യൂബിൽ , FirouzanFilms, 25 November 2008:  (4 min 37 sec).
ദരോജി ഇറമ്മ ഇംഗ്ലീഷ് വിലാസം https://ml.wikipedia.org/wiki/Daroji_Eramma
ദക്ഷിണേന്ത്യയിൽ നിന്നുള്ള ഇതിഹാസ കഥപറച്ചിലിന്റെ നാടോടി കലാരൂപമായ ബുറാ കഥയിലെ നാടോടി ഗായികയും അവതാരകയുമായിരുന്നു ദരോജി ഇറമ്മ (ജീവിതകാലം: 1930–12 ഓഗസ്റ്റ് 2014).
ബുറകഥ ഇറമ്മ എന്നറിയപ്പെടുന്നു.1999 ൽ രാജ്യോത്സവ പ്രശസ്തി ഉൾപ്പെടെ നിരവധി അവാർഡുകൾ അവർക്ക് ലഭിച്ചു.
1930 ൽ ഒരു പട്ടികജാതി ഗോത്രമായ അർദ്ധ നാടോടികളായ ബുഡുഗ ജനഗാമ സമുദായത്തിൽ നിന്നുള്ള ഒരു കുടുംബത്തിലാണ് ഇറമ്മ ജനിച്ചത്.
കൗമാരപ്രായത്തിൽ തന്നെ അച്ഛൻ ലാലപ്പയിൽ നിന്ന് അവർ ബുറകഥ പഠിച്ചിരുന്നു.
കൂടാതെ ഈ നാടോടി കലാരൂപം അവരുടെ കുടുംബത്തിലെയും സമൂഹത്തിലെയും അംഗങ്ങൾ പഠിച്ചിരുന്നു.
നിരക്ഷരയാണെങ്കിലും, സ്മൃതിപഥത്തിൽ നിന്ന് പന്ത്രണ്ട് നാടോടി ഇതിഹാസങ്ങൾ ഇറമ്മയ്ക്ക് അവതരിപ്പിക്കാൻ കഴിഞ്ഞു.
അത് 200,000 വാക്യങ്ങളും 7,000 പേജുകളും അച്ചടിക്കുന്നു.
ഈ നാടോടി ഇതിഹാസങ്ങളിൽ കുമാരരാമ, ബബ്ബുലി നാഗിരെഡി, ബാല നാഗമ്മ, ജയ്‌സിംഗരാജ കാവ്യ, ബാലി ചക്രവർത്തി കാവ്യ എന്നിവ ഉൾപ്പെടുന്നു.
അവരുടെ പ്രകടനങ്ങൾ പലപ്പോഴും ദിവസങ്ങളോളം നീണ്ടുനിന്നു.
അവരുടെ സഹോദരി ശിവമ്മ, സഹോദരി പാർവതമ്മ എന്നിവരോടൊപ്പം എറമ്മ തന്നെ ഒരു കൈകൊണ്ട് സ്ട്രിംഗ് ഉപകരണവും മറ്റേ കൈകൊണ്ട് മണി മുഴക്കിയും അവതരിപ്പിച്ചിരുന്നു.
പോളിയോ വാക്സിനേഷനെക്കുറിച്ചുള്ള ബോധവൽക്കരണ പ്രവർത്തനങ്ങളിൽ അവർ പങ്കെടുത്തിരുന്നു.
2014 ഓഗസ്റ്റ് 12 ന് കർണാടകയിലെ ബെല്ലാരിയിൽ വച്ച് അവർ മരിച്ചു.
ബെല്ലാരി ജില്ലയിലെ സന്ദൂർ താലൂക്കിലെ ജന്മനാടായ ദാരോജിയിലാണ് അന്ത്യകർമങ്ങൾ നടത്തിയത്.
അംഗീകാരം
ദരോജി ഇറമ്മയ്ക്ക് 1999 ൽ രാജ്യോത്സവ പ്രശസ്തിയും കർണാടക സർക്കാർ സ്ഥാപിച്ച ഡോ. ബാബാസാഹേബ് അംബേദ്കർ അവാർഡും ലഭിച്ചു.
കലയ്ക്കും നാടോടിക്കഥയ്ക്കും നൽകിയ സംഭാവനകൾക്ക് 2003 ൽ ഇറമ്മയ്ക്ക് സന്ദേശ ആർട്സ് അവാർഡ് ലഭിച്ചു.
ഹമ്പിയിലെ കന്നഡ സർവകലാശാലയിലെ ട്രൈബൽ സ്റ്റഡീസ് ഡിപ്പാർട്ട്മെന്റ് 2003 ൽ നജോജ അവാർഡ് നൽകി ആദരിച്ചു.
2010 ൽ മികച്ച നാടോടി കലാകാരനുള്ള പുരസ്കാരം പ്രസാർ ഭാരതി നൽകി.
2012 ൽ 2010 ലെ ജനപദശ്രീ നേടി.
ഹംപി യൂണിവേഴ്സിറ്റിയിലെ ഒരു വിദ്യാർത്ഥി എൽ. സരികാദേവി 2006 ലെ ഇറമ്മയെക്കുറിച്ച് ഡോക്ടറൽ തീസിസ് എഴുതി.
ഇത് ഇറമ്മയെയും അവരുടെ പരിശീലനത്തെയും ജനപ്രിയമാക്കാൻ സഹായിച്ചു.
അവരുടെ ചില പ്രകടനങ്ങൾ കന്നഡ സർവകലാശാലയിൽ അധിഷ്ഠിതമായ പൈതൃക പണ്ഡിതനായ ചാലവരാജു റെക്കോർഡുചെയ്‌ത് പ്രസിദ്ധീകരിച്ചു.
ദലായ്‍ ലാമമാരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Dalai_Lamas
ടിബറ്റിലെ ദലയ്‍ലാമമാരുടെ പട്ടികയാണിത്.
14 ഔദ്യോഗിക ദലയ്‍ലാമ അവതാരങ്ങളാണ് ഉള്ളത്.
1707 ൽ ഒരു അനൗദ്യോഗിക ലാമ ( യെഷെ ഗ്യാറ്റ്സോ) ആറാമത്തെ ദലയ്‍ലാമയ്ക്കുമുൻപ് ഉണ്ടായിരുന്നു.
പക്ഷെ അദ്ദേഹത്തെ ഔദ്യാഗിക ദലയ്‍ലാമയായി ഭൂരിഭാഗം ആളുകളും അംഗീകരിച്ചിട്ടില്ല.
ചിത്രം പേര് ജനിച്ച ദിവസം ദലയ്‍ലാമയായ ദിവസം ദലയ്‍ലാമയായിരുന്ന അവസാന ദിവസം മരിച്ച ദിവസം ഒന്നാമത്തെ_ദലായ്_ലാമ ഒന്നാമത്തെ_ദലായ്_ലാമ ഗെൻഡുൺ ഡ്രുപ്പ 1391 N/A 1474 രണ്ടാം_ദലായ്_ലാമ രണ്ടാം_ദലായ്_ലാമ ഗെൻഡൺ ഗ്യാറ്റ്സോ 1475 1492 1542 മൂന്നാം_ദലായ്_ലാമ മൂന്നാം_ദലായ്_ലാമ സോനം ഗ്യാറ്റ്സോ 1543 1578 1588 നാലാം_ദലായ്_ലാമ നാലാം_ദലായ്_ലാമ യോൻടെൺ ഗ്യാറ്റ്സോ 1589 1601 1617 അഞ്ചാം_ദലായ്_ലാമ അഞ്ചാം_ദലായ്_ലാമ ഗവാങ് ലോബ്സാങ് ഗ്യാറ്റ്സോ 1617 1642 1682 ആറാം_ദലായ്_ലാമ ആറാം_ദലായ്_ലാമ സാങ്‌ഗ്യാങ് ഗ്യാറ്റ്സോ 1683 1697 1706 ഏഴാം_ദലായ്_ലാമ ഏഴാം_ദലായ്_ലാമ കെൽസാങ് ഗ്യാറ്റ്സോ 1708 1720 1757 എട്ടാം_ദലായ്_ലാമ എട്ടാം_ദലായ്_ലാമ ജാംഫെൽ ഗ്യാറ്റ്സോ 1758 1762 1804 ഒൻപതാം_ദലായ്_ലാമ ഒൻപതാം_ദലായ്_ലാമ ലങ്ടോക് ഗ്യാറ്റ്സോ 1805 1810 1815 പത്താമത്_ദലായ്_ലാമ പത്താമത്_ദലായ്_ലാമ സുൾട്രിം ഗ്യാറ്റ്സോ 29 March 1816 1826 1837 പതിനൊന്നാമത് ദലായ് ലാമ പതിനൊന്നാമത് ദലായ് ലാമ ഖെഡ്രുപ് ഗ്യാറ്റ്സോ 1 November 1838 1842 31 January 1856 പന്ത്രണ്ടാമത് ദലായ് ലാമ 12th Dalai Lama Trinley Gyatso 26 January 1857 1860 25 April 1875 പതിമൂന്നാമത് ദലായ് ലാമ 13th Dalai Lama Thubten Gyatso 12 February 1876 1879 17 December 1933 പതിന്നാലാമാത് ദലായ് ലാമ 14th Dalai Lama Tenzin Gyatso 6 July 1935 17 November 1950 Alive See also പഞ്ചൻ ലാമമാരൂട പട്ടിക ടിബറ്റിലെ ഭരണാധികാരികളുടെ പട്ടിക
നന്ദകുമാർ കളരിക്കൽ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2021 ഏപ്രിൽ ) ( Learn how and when to remove this message )
1983 ഒക്ടോബർ 2 ന് സ്ഥാപിതമായ മഹാത്മാഗാന്ധി സർവ്വകലാശാല അഥവാ എം.ജി.യൂനിവേഴ്‌സിറ്റിയിലെ ഒരു മുതിർന്ന പ്രൊഫസ്സറും ഡയറക്ടറുമാണ് പ്രഫ.
ഡോ നന്ദകുമാർ കളരിക്കൽ .
സാംസ്കാരിക തലസ്ഥാന നഗരമായ തൃശ്ശൂരിലെ വടക്കാഞ്ചേരിയിലാണ് നന്ദകുമാർ ജനിച്ചത്.
പ്രാദേശിക സർക്കാർ സ്കൂളുകളിൽ പ്രൈമറി, ഹൈസ്കൂൾ വിദ്യാഭ്യാസം പൂർത്തിയാക്കികി.
പിന്നീട് ശ്രീ വ്യാസ എൻ‌എസ്‌എസ് കോളേജിൽ നിന്ന് പ്രീ-ഡിഗ്രിയും തൃശ്ശൂർ ശ്രീ കേരള വർമ്മ കോളേജിൽ നിന്ന് ബിരുദവും നേടി.
നന്ദകിഷോർ ഷംറാവു ലോഡ്
ഒരു ഇന്ത്യൻ ഓർത്തോപെഡിക് സർജനാണ് നന്ദകിഷോർ ഷംറാവു ലോഡ് , 2013 ൽ ഇന്ത്യയിലെ ഏറ്റവും ഉയർന്ന മൂന്നാമത്തെ സിവിലിയൻ അവാർഡ് പത്മഭൂഷന്റെ ബഹുമതിക്ക് അർഹനായി.
ബോംബെ സർവകലാശാലയിൽ നിന്ന് മാസ്റ്റർ ഓഫ് സർജറി (ഓർത്തോപെഡിക്സ്) ലോഡ് നേടിയിട്ടുണ്ട്.
മുൻ പ്രൊഫസറും ഹെഡ്, ഓർത്തോപെഡിക് സർജറി ആൻഡ് ട്രോമാറ്റോളജി വിഭാഗം, ലോക്മന്യ തിലക് മുനിസിപ്പൽ മെഡിക്കൽ കോളേജ്, മുംബൈയിലെ സിയോണിലെ ജനറൽ ഹോസ്പിറ്റൽ എന്നിവിടങ്ങളിലെ ട്രോമാ സർവീസ് മേധാവി.
നിലവിൽ ലോഡ് ക്ലിനിക്, ശുശ്രുഷ സിറ്റിസൺസ് കോ-ഓപ്പറേറ്റീവ് ഹോസ്പിറ്റൽ, മുംബൈയിലെ ബ്രീച്ച് കാൻഡി ഹോസ്പിറ്റൽ എന്നിവയുമായി ബന്ധപ്പെട്ടിരിക്കുന്നു.
നല്ലൊരു ഡോക്ടർ എന്നതിലുപരി അദ്ദേഹം ബഹുമാനിക്കപ്പെടുന്ന ഒരു മാസ്റ്റർ കൂടിയാണ്.
പാവപ്പെട്ടവർക്കും സാധാണക്കാർക്കും മികച്ച ചികിൽസ അവകാശമാണെന്നു വിശ്വസിക്കുന്ന ആളാണ് ഡോ. നന്ദകിഷോർ.
അദ്ദേഹത്തിന് ഓണററി റോയൽ കോളേജ് ഓഫ് സർജൻസ് ഓൺ ഇന്ത്യയിൽ നിന്നും FRCS ലഭിച്ചിട്ടുണ്ട്.
നന്ദഗോപാൽ കിഡംബി Nandagopal Kidambi Nandagopal Kidambi
ഒരു ഇന്ത്യൻ പുരുഷ ബാഡ്മിന്റൺ കളിക്കാരനാണ് നന്ദഗോപാൽ കിഡംബി (ജനനം 26 ഡിസംബർ 1991).
നന്ദഗോപാൽ കിഡംബി ആന്ധ്രപ്രദേശിലെ ഗുണ്ടൂറിൽ ആണ് ജനിച്ചത്.
അദ്ദേഹത്തിന്റെ പിതാവ് കെവിഎസ് കൃഷ്ണ ഒരു ജന്മിയും മാതാവ് ഒരു വീട്ടമ്മയും ആയിരുന്നു.
നന്ദഗോപാലിന്റെ ഇളയ സഹോദരൻ ശ്രീകാന്ത് കിഡംബി പ്രശസ്തനായ ബാഡ്‌മിന്റൻ കളിക്കാരനാണ്.
നേട്ടങ്ങൾ ബിഡബ്ല്യുഎഫ് ഇന്റർനാഷണൽ ചലഞ്ച്/സീരീസ്
പുരുഷ ഡബിൾസ് വർഷം ടൂർണമെന്റ് പങ്കാളി എതിരാളി സ്കോർ ഫലമായി 2018 ഇറാൻ ഫജർ ഇന്റർനാഷണൽ ആൽവിൻ ഫ്രാൻസിസ് തരുൺ കോണ സൗരഭ് ശർമ്മ 9–11, 11–6, 7–11, 11–8, 11–9 വിജയി 2017 ഇന്ത്യ ഇന്റർനാഷണൽ സീരീസ് ആൽവിൻ ഫ്രാൻസിസ് അരുൺ ജോർജ് സന്യാം ശുക്ല 19–21, 15–21 റണ്ണർ അപ്പ് 2017 ഖാർക്കീവ് ഇന്റർനാഷണൽ രോഹൻ കപൂർ ആൽവിൻ ഫ്രാൻസിസ് തരുൺ കോണ 18–21, 24–22, 21–18 വിജയി 2013 ബഹ്റൈൻ ഇന്റർനാഷണൽ ചലഞ്ച് വി. ദിജു കെ ടി രൂപേഷ് കുമാർ സനവേ തോമസ് വാക്കോവർ റണ്ണർ അപ്പ് 2013 ബഹ്റൈൻ ഇന്റർനാഷണൽ വി. ദിജു കെ ടി രൂപേഷ് കുമാർ സനവേ തോമസ് 21–17, 12–21, 21–19 വിജയി 2012 ബഹ്റൈൻ ഇന്റർനാഷണൽ ചലഞ്ച് ജിഷ്ണു സന്യാൽ കെ ടി രൂപേഷ് കുമാർ സനവേ തോമസ് 18–21, 21–19, 18–21 റണ്ണർ അപ്പ്
മിക്സഡ് ഡബിൾസ് വർഷം ടൂർണമെന്റ് പങ്കാളി എതിരാളി സ്കോർ ഫലമായി 2017 ഖാർക്കീവ് ഇന്റർനാഷണൽ മഹിമ അഗർവാൾ സൗരഭ് ശർമ്മ അനൗഷ്ക പരീഖ് 21-14, 21-15 വിജയി 2017 മലേഷ്യ ഇന്റർനാഷണൽ സീരീസ് മഹിമ അഗർവാൾ യാന്റോണി എഡി സപുത്ര മാർഷെല്ല ഗിശ്ച ഇസ്ലാമി 19–21, 9–21 റണ്ണർ അപ്പ് 2013 മാലിദ്വീപ് ഇന്റർനാഷണൽ കെ.മനീഷ കിം ദേ-സുങ് ഓ ബോ-ക്യൂങ് 21–16, 23–21 വിജയി ബിഡബ്ല്യുഎഫ് ഇന്റർനാഷണൽ ചലഞ്ച് ടൂർണമെന്റ് ബിഡബ്ല്യുഎഫ് ഇന്റർനാഷണൽ സീരീസ് ടൂർണമെന്റ് ബിഡബ്ല്യുഎഫ് ഫ്യൂച്ചർ സീരീസ് ടൂർണമെന്റ് അവലംബം
↑ ↑ ↑ ↑
നന്ദന
ഒരു മലയാളചലച്ചിത്രനടിയാണ് നന്ദന.
2002 മുതൽ 2004 വരെയുള്ള കാലയളവിൽ സ്നേഹിതൻ (2002), സ്വപ്നം കൊണ്ട് തുലാഭാരം (2003), സേതുരാമയ്യർ സി.ബി.ഐ. (2004) എന്നീ ചലച്ചിത്രങ്ങളിൽ അഭിനയിച്ചു.
കോഴിക്കോട് തിരുവണ്ണൂർ സ്വദേശിനിയാണു.
നന്ദ രാജവംശം ഇംഗ്ലീഷ് വിലാസം https://ml.wikipedia.org/wiki/Nanda_Dynasty നന്ദസാമ്രാജ്യം, അതിന്റെ പരമോന്നതിയിൽ.
ധന നന്ദന്റെ കീഴിൽ.
5-ആം നൂറ്റാണ്ടിലും 4-ആം നൂറ്റാണ്ടിലും മഗധ സാമ്രാജ്യം ഭരിച്ചിരുന്ന രാജവംശമാണ്‌ നന്ദ രാജവംശം .
ഈ രാജവംശം സ്ഥാപിച്ചത് ശിശുനാഗ രാജവംശത്തിലെ രാജാവായ മഹാനന്ദൻ എന്ന രാ‍ജാവിന്റെ ഒരു അവിഹിതപുത്രനായ മഹാപത്മനന്ദൻ ആണെന്ന് വിശ്വസിക്കപ്പെടുന്നു.
മഹാപത്മനന്ദൻ 88-ആം വയസ്സിൽ മരിച്ചു.
100 വർഷം നീണ്ടുനിന്ന ഈ രാജവംശത്തിന്റെ സിംഹഭാഗവും ഭരിച്ചത് മഹാപത്മനന്ദൻ ആണ്.
സാമ്രാജ്യത്തിന്റെ വിസ്തൃതിയുടെ പാരമ്യത്തിൽ നന്ദ സാമ്രാജ്യം ബിഹാർ മുതൽ കിഴക്ക് ബംഗാൾ വരെയും പടിഞ്ഞാറ് കിഴക്കൻ പഞ്ചാബ് വരെയും വ്യാപിച്ചിരുന്നു.
സൂര്യ വംശത്തിലെപിന്മുറക്കാരാണ് ഇവർ.
നന്ദസാമ്രാജ്യത്തെ ചന്ദ്രഗുപ്തമൗര്യൻ ആക്രമിച്ച് കീഴ്പ്പെടുത്തി, മൗര്യസാമ്രാജ്യം സ്ഥാപിച്ചു.
സാമ്രാജ്യ സ്ഥാപനം
ശിശുനാഗ രാജവംശത്തിലെ രാജാവായ മഹാനന്ദിന് അവിഹിതമായി ഉണ്ടായ മകനായ മഹാപത്മനന്ദൻ ആണ് ഈ സാമ്രാജ്യം സ്ഥാപിച്ചത്.
മഹാപത്മനന്ദൻ ക്ഷത്രിയരുടെ അന്തകൻ എന്ന് അറിയപ്പെടുന്നു.
അദ്ദേഹം ക്ഷുരക രാജവംശം, പാഞ്ചാലർ , കാശികൾ , ഹൈഹയർ , കലിംഗർ , അസ്മാകർ , കുരുക്കൾ , മൈഥിലർ , സുരസേനർ , വിതിഹോത്രർ തുടങ്ങിയവരെ പരാജയപ്പെടുത്തി.
ഡെക്കാന്റെ തെക്കുവരെ അദ്ദേഹം തന്റെ രാജ്യം വ്യാപിപ്പിച്ചു.
88-ആം വയസ്സിലാണ് മഹാപത്മനന്ദൻ മരിച്ചത്.
തന്മൂലം, 100 വർഷം നീണ്ടുനിന്ന നന്ദ സാമ്രാജ്യത്തിന്റെ ഭൂരിഭാഗം ഭരണകാലവും ഭരിച്ചത് മഹാപത്മനന്ദൻ ആണ്.
നന്ദ സാമ്രാജ്യത്തിന്റെ പതനം
അവസാനത്തെ നന്ദൻ ധനനന്ദൻ ആയിരുന്നു.
( ക്സാൻഡ്രാമെസ് , അല്ലെങ്കിൽ അഗ്ഗ്രാമ്മെസ് എന്ന് ഗ്രീക്ക് , ലാറ്റിൻ ഗ്രന്ഥങ്ങളിൽ ഇദ്ദേഹത്തെ വിശേഷിപ്പിച്ചിരിക്കുന്നു).
ഒരു നന്ദ രാജകുമാരന് മുര എന്ന ഭൃത്യയിലുണ്ടായ മകനായ ചന്ദ്രഗുപ്ത മൌര്യൻ ധനനന്ദനെ യുദ്ധത്തിൽ പരാ‍ജയപ്പെടുത്തി സ്ഥാനഭ്രഷ്ടനാക്കി.
ഇതിൽ ചന്ദ്രഗുപ്ത മൗര്യനെ തന്റെ ഗുരുവും വഴികാട്ടിയുമായ ചാണക്യൻ സഹായിച്ചു.
321-ൽ ധനനന്ദൻ കൊല്ലപ്പെട്ടു.
ഇത് മൗര്യ സാമ്രാജ്യത്തിന്റെ തുടക്കം കുറിച്ചു.
പ്ലൂട്ടാർക്കിന്റെ രേഖകൾ പ്രകാരം ധനനന്ദന്റെ ദുഷ്:ചെയ്തികൾ കാരണം തന്റെ പ്രജകൾ അദ്ദേഹത്തെ വെറുത്തതുകൊണ്ട് ചന്ദ്രഗുപ്തമൌര്യന് ധനനന്ദനെ പരാജയപ്പെടുത്താൻ സാധിച്ചു എന്ന് ചന്ദ്രഗുപ്തമൌര്യൻ അഭിപ്രായപ്പെട്ടു: "സാന്ദ്രോക്കോട്ടസ്,  ഒരു ബാലനായിരുന്നപ്പോൾ, അലക്സാണ്ടറിനെ നേരിട്ട് കണ്ടിട്ടുണ്ടായിരുന്നു, "അലക്സാണ്ടർ ഈ രാജ്യത്തിന്റെ അധിപനാവുന്നതിൽ നിന്നും തലനാരിഴയ്ക്കാണ് മാറിപ്പോയത്, കാരണം രാജ്യത്തെ രാജാവിനെ തന്റെ ദുഷ്:ചെയ്തികളും തന്റെ താഴ്ന്ന ജന്മവും കാരണം ജനങ്ങൾ വെറുക്കുകയും മോശമായി കാണുകയും ചെയ്തിരുന്നു" എന്ന് അദ്ദേഹം പലതവണ പിൽക്കാലത്ത് പറഞ്ഞു എന്ന് നമ്മോട് പറഞ്ഞിരിക്കുന്നു."
നന്ദ രാജാക്കന്മാർ‍ മഹാപത്മ നന്ദൻ (ക്രി.മു. 424 – ?) പന്ധൂകൻ പങ്ഹുപതി ഭൂതപാലൻ രാഷ്ട്രപാലൻ ഗോവിശങ്കരൻ ദഷാസിദ്ഖകൻ കൈവർതൻ ധന നന്ദൻ (അർഗാമെസ്) (? –  ക്രി.മു. 321) അവലംബം ↑ Plut.
"Alex." 62-3.
നന്ദകം ഇംഗ്ലീഷ് വിലാസം https://ml.wikipedia.org/wiki/Nandaka വലതു കൈയ്യിൽ വാൾ പിടിച്ച് വിഷ്ണു.
നന്ദകം (അക്ഷരാർത്ഥത്തിൽ "സന്തോഷത്തിന്റെ ഉറവിടം" ) അല്ലെങ്കിൽ നന്ദകി ഹിന്ദു ദൈവമായ മഹാവിഷ്ണുവിന്റെ വാളാണ്.
ചില വേദഗ്രന്ഥങ്ങൾ വാളിനെ വിഷ്ണുവിന്റെ കൈയിൽ ചിത്രീകരിക്കാൻ ശുപാർശ ചെയ്യുന്നുണ്ടെങ്കിലും, വിഷ്ണുവിന്റെ (പൊതുവെ നാല് ആയുധങ്ങളുള്ളവരായി ചിത്രീകരിച്ചിരിക്കുന്ന) പ്രതിരൂപത്തിൽ ഇത് ചിത്രീകരിക്കപ്പെടുന്നില്ല, പിന്നീട് ദൈവത്തിന്റെ ശില്പങ്ങളിൽ പ്രത്യക്ഷപ്പെടുന്നു.
നാലിലധികം ആയുധങ്ങളുള്ള വിഷ്ണുവിനെ പ്രതിനിധീകരിക്കുന്ന ചിത്രങ്ങളിലാണ് നന്ദകത്തെ  പൊതുവായി ചിത്രീകരിച്ചിരിക്കുന്നത്.
വാളിനെ ഹിന്ദു വേദഗ്രന്ഥങ്ങളിലെ അറിവുമായി താരതമ്യപ്പെടുത്തുന്നു.
വൈഷ്ണവ് (വിഷ്ണു ആരാധന വിഭാഗം) വിശുദ്ധന്മാരായ അന്നമാചാര്യ , പേ ആഴ്വാർ എന്നിവരെ നന്ദകത്തിന്റെ  അവതാരങ്ങളായി കണക്കാക്കുന്നു.
ഐക്കണോഗ്രഫിയും വികസനവും വാളുമായി ഒരു യുവാവായി നന്ദക വ്യക്തിപരമായി.
കയ്യിലുള്ള നാല് ഗുണങ്ങളുള്ള വിഷ്ണുവിനെ സാധാരണയായി നാല് ആയുധങ്ങളുള്ളവരായി ചിത്രീകരിക്കുന്നു: ശംഖം , സുദർശന ചക്രം , പത്മ ( താമര ), കൗമോദകി (ഗദ).
എട്ടോ പതിനാറോ സായുധ ചിത്രങ്ങളിൽ, വാൾ പിടിച്ചിരിക്കുന്നതായി കാണിക്കാം.
വിഷ്ണുവിന്റെ ചിത്രീകരണങ്ങളിൽ വാൾ വളരെ അപൂർവമായി മാത്രമേ കാണപ്പെടുന്നുള്ളൂ.
ഗുപ്ത കാലഘട്ടത്തിന്റെ (എ.ഡി 320–550) വിഷ്ണു പ്രതിരൂപത്തിൽ ഇത് പ്രത്യക്ഷപ്പെടുന്നു.
വിഷ്ണു തന്റെ മറ്റ് ആയുധങ്ങൾ എങ്ങനെ നേടി എന്നതിനെക്കുറിച്ചുള്ള വിശദമായ കഥകൾ ഹിന്ദു തിരുവെഴുത്തുകളിൽ വിവരിക്കുമ്പോൾ, വാളിനെക്കുറിച്ച് ഒന്നും പറയുന്നില്ല, ഹിന്ദു ഇതിഹാസമായ രാമായണത്തിലെ വിഷ്ണുവിന്റെ അവതാര രാമന്റെ വാളിനെ സൂചിപ്പിക്കുന്നതിനപ്പുറം.
ഹരിവമ്സ അതുപോലെ ബ്രിഹത്ബ്രഹ്മ സംഹിതയും വാൾ വിഷ്ണു നാലു സായുധ ചിത്രങ്ങൾ കാണാൻ സംഹിത.
ആറ് സായുധനായ വിഷ്ണുവിന്റെ വലതു കൈയിലും ഇടതു കൈയിൽ പത്ത് സായുധ വിഷ്ണുവിലും കാണിക്കാൻ സത്വത സംഹിത ശുപാർശ ചെയ്യുന്നു.
വിഷ്ണു 'അവതാർ വാമനൻ തന്റെ വലതു കയ്യിൽ നംദക കൈവശം വിവരിക്കുന്നത് പാവഘറിലാണ് പുരാണ , പക്ഷേ അത്തരം ശില്പം കണ്ടെത്തിയില്ല ആണ്.
പതിനൊന്നാം നൂറ്റാണ്ടിലെ ഒരു ചിത്രം അദ്ദേഹത്തിന്റെ ബെൽറ്റിൽ കെട്ടിയിരിക്കുന്ന വാൾ കാണിക്കുന്നു.
വിഷ്ണുവിന്റെ 1000 ഉപശീർഷകങ്ങൾ ഉൾക്കൊള്ളുന്ന വിഷ്ണു സഹസ്രനാമത്തിൽ നന്ദകയെ രണ്ടുതവണ പരാമർശിക്കുന്നു.
ഒരു മന്ത്രത്തിൽ വിഷ്ണുവിനെ ശാർങ്ഗം, (വില്ല്)  ശംഖം,  നന്ദക, ചക്ര ഗദ എന്നിവധരിച്ചവനായായി പ്രശംസിക്കുന്നു .
വിഷ്ണുവിന്റെ 994-ാമത്തെ പേര് നന്ദകയുള്ളവൻ  എന്ന അർത്ഥത്തിൽ   "നാന്ദകി" എന്നാണ്.
വിഷ്ണുസഹസ്രനാമത്തിന്റെ അവസാനമുള്ള കീർത്തന ശ്ലോകത്തിലും "വനമാലീ ഗദീ ശാർങ്ഗീ ശംഖീ ചക്രീ ച നന്ദകീ " എന്ന് കാണുന്നു.
ഗുപ്ത ശേഷസശായീ വിഷ്ണു പാനലിൽ ഒരു അപൂർവ ചിത്രീകരിച്ചിരിക്കുന്ന ദെയൊഗട്ട് ക്ഷേത്രം, നന്ദക (കാണുക വാൾ കൈവശമുള്ള ഒരു ചെറുപ്പക്കാരൻ (അയുധപുരുഷ )എന്ന  വിഷയമായിട്ടുണ്ട് .
മധു, കൈടഭ എന്നീ അസുരന്മാർക്കെതിരെ വിഷ്ണുവിന്റെ മറ്റ് വ്യക്തിഗത ആയുധങ്ങൾ നയിക്കുന്നതായി ചിത്രീകരിച്ചിരിക്കുന്നു.
മഹാബലിപുരത്തെ മഹിഷാസുരമാർദിനി മണ്ഡപത്തിൽ മധു, കൈടഭ എന്നിവരുടെ രംഗത്തിൽ നന്ദകയെ ഒരു ആയുധപുരുഷനായി ചിത്രീകരിച്ചിരിക്കുന്നു.
പ്രതീകാത്മകത
വിഷ്ണു പുരാണത്തിൽ നന്ദകം, "ശുദ്ധമായ വാൾ" ജ്ഞാനത്തെ (അറിവ്)പ്രതിനിധാനം ചെയ്യുന്നു ,  ഏതണോ  സൃഷ്ടിക്കപ്പെട്ടത് വിദ്യ (ജ്ഞാനം, അറിവ്, ശാസ്ത്രം, പഠന, സ്കോളർഷിപ്പ്, തത്ത്വചിന്ത പോലെ ) അവിദ്യയാകുന്ന (അജ്ഞത അല്ലെങ്കിൽ മിഥ്യ) ഉറയിൽ ആണ് .
അജ്ഞതയുടെ നാശം എന്നാണ് വരാഹ പുരാണം ഇതിനെ വിശേഷിപ്പിക്കുന്നത്.
കൃഷ്ണ ഉപനിഷത്ത് അതുപോലെ സ്വാമി കാർപത്രി (1907-1982) തന്റെ ശ്രീ വിഷ്ണു തത്ത്വ എന്ന പുസ്തകത്തിൽ  ദൈവത്തിനു വാളിനെ ശിവനോട് താരതമ്യപ്പെടുത്തുന്നു  .
മഹാനായ ദൈവം (മഹേശ്വരൻ, ശിവന്റെ ഒരു വിശേഷണം) അറിവിന്റെ ജ്വലിക്കുന്ന വാളിന്റെ രൂപമെടുക്കുന്നു, അത് അജ്ഞതയെ നശിപ്പിക്കുന്നു.
വിഷ്ണുവിന്റെ വാളിനെ ആകാശ (ഈതർ) യുമായി കാർപത്രി ബന്ധപ്പെടുത്തുന്നു.
നന്ദകയുടെ കവചം ഇരുട്ടാണെന്നും അദ്ദേഹം ദൈവത്തിന്റെ ഒരു വശമാണെന്നും അദ്ദേഹം പറയുന്നു.
കുറിപ്പുകൾ പരാമർശങ്ങൾ
നന്ദകിഷോർ Nandakishor Nandakishor
മലയാള കലാലോകത്ത് നാടകനടൻ, ചലച്ചിത്രനടൻ, ഫലിതപ്രഭാഷകൻ , എന്നീ നിലകളിൽ പ്രശസ്തനായ വ്യക്തിയാണ്‌ നന്ദകിഷോർ (നന്ദകിഷോർ നെല്ലിക്കൽ).
തൃശ്ശൂർ ജില്ലയിലെ വല്ലച്ചിറയിൽ 1962 മെയ് ഏഴാം തിയതി മണ്ണത്ത് ലക്ഷ്മിനാരായണമേനോൻ, നെല്ലിക്കൽ അമ്മു അമ്മ ദമ്പതികളുടെ മകനായി ജനനം.
സാഹിത്യകാരനും, നിരൂപകനും, കവിയും അധ്യാപകനുമായിരുന്ന അച്ഛനായിരുന്നു നന്ദകിഷോരിന്റെ കലാജീവിതപ്രവേശനത്തിനുള്ള പ്രചോദനം.
ഏഴാം ക്ലാസുവരെ വല്ലച്ചിറ ഗവ.
യു. പി. സ്കൂളിൽ പഠിച്ചു.
ചേർപ്പ്  സി. എൻ. എൻ. ബോയ്‌സ് ഹൈസ്‌കൂളിൽ ഹൈസ്‌കൂൾ വിദ്യാഭ്യാസം.
പ്രീ-ഡിഗ്രി, ബി.കോം എന്നിവ തൃശൂർ ഗവ.
കോളേജിൽ.
എം. കോം.
ഇരിങ്ങാലക്കുട ക്രൈസ്റ്റ് കോളേജിൽ .
കാലിക്കറ്റ് സർവകലാശാലയിൽ നിന്നാണ് ഇതെല്ലാം പാസായത്.
1984 ൽ എം.കോം.
പാസായ ശേഷം തൃശൂർ അരണാട്ടുകരയിലുള്ള സ്കൂൾ ഓഫ് ഡ്രാമ യിൽ ചേർന്നു.
ആ കോഴ്സ് പൂർത്തിയാക്കിയില്ല.
1985 ജൂലൈ മുതൽ 1986 സെപ്റ്റംബർ വരെ എറണാകുളം ഔവർ പാരലൽ കോളേജിൽ പഠിപ്പിച്ചു.
അതിനുശേഷം തൃശൂർ നഗരത്തിലെ വിവിധ പാരലൽ കോളേജുകളിൽ പഠിപ്പിച്ചു.
ഇക്കാലത്താണ് പ്രസിദ്ധ നാടക സംവിധായകൻ ജോസ് ചിറമ്മലിനെ പരിചയപ്പെടുന്നത്.
തുടർന്ന് അദ്ദേഹം നേതൃത്വം നൽകി സ്ഥാപിച്ച "റൂട്ട്" എന്ന നാടകസംഘത്തിൽ ചേർന്ന് പ്രവർത്തിക്കാൻ തുടങ്ങി.
അതോടൊപ്പം തന്നെ വല്ലച്ചിറ യിൽ പ്രവർത്തിച്ചിരുന്ന കളിയരങ്ങ് എന്നു പേരുള്ള കലാ-നാടക പഠനസംഘത്തിലും പ്രവർത്തിച്ചിരുന്നു.
കുഞ്ഞുണ്ണിമാഷുടെ നമ്പൂരിഫലിതങ്ങൾ എന്ന ഹാസ്യസമാഹാരത്തിൽ നിന്നും, കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ നിന്നും തെരഞ്ഞെടുത്ത ഫലിതങ്ങളെ സമകാലീനസംഭവങ്ങളുമായി കൂട്ടിയിണക്കി നമ്പൂരിഫലിതങ്ങൾ എന്ന പേരിൽ ഹാസ്യരസപ്രധാനമായ ഒരു പുതിയ ഏകാഭിനയകലാരൂപം 1992ൽ സ്വയം ചിട്ടപ്പെടുത്തി വേദിയിൽ അവതരിപ്പിച്ചു.
അത് പിന്നേട് കേരളത്തിലങ്ങോളമിങ്ങീളം നൂറുകണക്കിനു വേദികളിൽ അവതരിപ്പിക്കപ്പെട്ടു.
നമ്പൂരിഫലിതങ്ങളിലെ ആക്ഷേപഹാസ്യാവതരണവും, നാടകവേദികളിലെ മികച്ച അഭിനയപാടവവുമാണ്‌ നന്ദകിഷോറിനെ ചലചിത്രമേഖലയിലെ ശ്രദ്ധേയനായ നടനാക്കി മാറ്റിയത്.
വിനയപൂർവ്വം വിദ്യാധരൻ, ശാന്തം , കസ്തൂരിമാൻ , ജോർജ്ജേട്ടൻസ് പൂരം , തോവാളപ്പൂക്കൾ, കാഞ്ചീപുരത്തെ കല്യാണം , വീരപുത്രൻ , പൊറിഞ്ചു മറിയം ജോസ് , അള്ള് രാമേന്ദ്രൻ, ഓം ശാന്തി ഓശാന , ലൗഡ് സ്പീക്കർ, ആട്ടക്കഥ , കലി, ഒരു മെക്സിക്കൻ അപാരത തുടങ്ങി അമ്പതിലേറെ ചലചിത്രങ്ങളിൽ അഭിനയിച്ചിട്ടുണ്ട്.
മഴവിൽ മനോരമ ടെലിവിഷൻ ചാനലിലെ തട്ടീം മുട്ടീം എന്ന ഹാസ്യപരമ്പരയിലെ ശങ്കരൻ എന്ന പ്രവാസിയുടെ വേഷം നന്ദകിഷോറിന്റെ അഭിനയത്താൽ പ്രേഷകശ്രദ്ധ പിടിച്ചുപറ്റിയതാണ്‌.
വികടവാണി എന്ന ഹാസ്യസമാഹാരത്തിന്‌ ഹാസ്യസാഹിത്യത്തിനുള്ള 2006-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
കൃതികൾ വികടവാണി - ഹാസ്യസമാഹാരം നന്ദഹാസം - ഹാസ്യസമാഹാരം മന്ത്രാലയകുബേരൻ - (രാഘവേന്ദ്രസ്വാമികളുടെ ജീവചരിത്രം) വിശ്വമംഗളപ്രാർഥന (മഹർഷി മഹാകവി ഗുരുശ്രീ പ്രൊഫസർ പി. കൃഷ്ണകുമാർ രചിച്ചത്) എന്ന ഗ്രന്ഥത്തിനുള്ള കമന്ററി കുടുംബം
ഭാര്യ- ലത
മക്കൾ - പ്രഹ്ളാദൻ, കാളിദാസൻ അവലംബം
നന്ദകുമാർ സിംഗ് ചൗഹാൻ ഗവൺമെന്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Government_Medical_College,_Khandwa
ഗവൺമെന്റ് മെഡിക്കൽ കോളേജ്, ഖാണ്ട്വ എന്ന് മുമ്പ് അറിയപ്പെട്ടിരുന്ന നന്ദകുമാർ സിംഗ് ചൗഹാൻ ഗവൺമെന്റ് മെഡിക്കൽ കോളേജ് മധ്യപ്രദേശിലെ ഖാണ്ട്വയിലുള്ള ഒരു സമ്പൂർണ്ണ തൃതീയ മെഡിക്കൽ കോളേജാണ്.
2018 ലാണ് ഇത് സ്ഥാപിതമായത്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദവും നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു.
ഈ കോളേജ് മധ്യപ്രദേശ് മെഡിക്കൽ സയൻസ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട് കൂടാതെ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരവുമുണ്ട്.
ഇതിന് 2021 ഓഗസ്റ്റിൽ ശ്രീ നന്ദകുമാർ സിംഗ് ചൗഹാൻ്റെ (എംപി ഖാണ്ഡവ ലോക്‌സഭ) പേര് നൽകി.
കോഴ്സുകൾ
എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഖണ്ട്വയിലെ സർക്കാർ മെഡിക്കൽ കോളേജ് ഏറ്റെടുക്കുന്നു.
നാഷണൽ ടെസ്റ്റിംഗ് ഏജൻസി (NTA) നടത്തുന്ന നാഷണൽ എലിജിബിലിറ്റി കം എൻട്രൻസ് ടെസ്റ്റിൽ (NEET-UG) നേടിയ സ്‌കോറിന്റെ അടിസ്ഥാനത്തിലാണ് പ്രവേശനം.
എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
നന്ദഗോപർ ഇംഗ്ലീഷ് വിലാസം https://ml.wikipedia.org/wiki/Nanda_(mythology) ഇംഗ്ലീഷ് വിലാസം https://ml.wikipedia.org/wiki/Nandagopa നന്ദഗോപരും യശോദയും ഉണ്ണിക്കണ്ണനെ ഊഞ്ഞാലാട്ടുന്നു .
ഒരു ഭാരതീയ പുരാണ കഥാപാത്രമാണ് നന്ദഗോപർ .
മഥുരാവസിയായ ഗോപരാജാവും ഉഗ്രസേനന്റെ സാമന്തനുമായ ഇദ്ദേഹം ശ്രീകൃഷ്ണന്റെ വളർത്തച്ഛനാണ്.
നന്ദഗോപരുടെ പൂർവജന്മത്തെപ്പറ്റി രണ്ടു കഥകളുണ്ട്.
അഷ്ടവസുക്കളിൽ ഒരാളായ ദ്രോണരും ഭാര്യയായ കൃപിയു൦ കൂടി ഒരിക്കൽ ദേവോചിതമല്ലാത്ത ഒരു തെറ്റു ചെയ്തു.
ആ തെറ്റ് കണ്ടെത്തിയ ബ്രഹ്മാവ് അവർ ഗോപന്മാരുടെ വംശത്തിൽ പോയി ജനിക്കട്ടെ എന്നു ശപിച്ചു.
ശാപമോക്ഷത്തിനായി ദ്രോണരും ധരയും ബ്രഹ്മാവിനോട് കേണപേക്ഷിച്ചു.
വിഷ്ണുഭഗവാൻ അവരുടെ പുത്രനായി ശ്രീകൃഷ്ണൻ എന്ന പേരിൽ ജനിക്കുമെന്നും, ആ ജന്മത്തിനുശേഷം അവർക്ക് ശാപമോക്ഷം ലഭിക്കുമെന്നും ബ്രഹ്മാവ് അനുഗ്രഹിച്ചു.
അങ്ങനെ ദ്രോണർ നന്ദഗോപരും ധര യശോദയുമായി ജന്മമെടുത്തു.
മറ്റൊരു കഥ ഇതാണ്.
ഒരിക്കൽ ചന്ദ്രസേനൻ എന്നൊരു രാജാവ് ഉജ്ജയിനിയിലുള്ള മഹാകാള ക്ഷേത്രത്തിൽ തപസ്സിരുന്നു.
തപസ്സിൽ പ്രസാദിച്ച ശിവൻ അദ്ദേഹത്തിന് തന്റെ എല്ലാ ഇംഗിതങ്ങളും നിറവേറ്റിക്കൊടുക്കുന്ന ഒരു രത്നം സമ്മാനിച്ചു.
അന്യരാജാക്കന്മാർ ഈ രത്നത്തിനുവേണ്ടി ചന്ദ്രസേന രാജാവിനെതിരായി പടവെട്ടി.
രാജാവ് വീണ്ടും വന്നു ക്ഷേത്രത്തിൽ അഭയംപ്രാപിച്ചു.
ആ ഘട്ടത്തിൽ ഉജ്ജയിനിയിലുള്ള ഒരു ഗോപികയ്ക്ക് ശ്രീകരൻ എന്ന ഒരു പുത്രൻ ജനിച്ചു.
ബാല്യത്തിൽ ത്തന്നെ ഈശ്വരഭക്തനായിത്തീർന്ന ശ്രീകരൻ മഹാകാളക്ഷേത്രത്തിൽ വന്ന് ഭജനമിരിക്കുകയും ശിവപ്രസാദം കൈവരിക്കുകയും ചെയ്തു.
ചന്ദ്രസേനനെ അന്വേഷിച്ചുവന്ന ശത്രുരാജാക്കന്മാർക്ക് ശ്രീകരന്റെ അഭൌമിക പ്രകാശം നിമിത്തം അങ്ങോട്ടടുക്കാൻ കഴിഞ്ഞില്ല.
ഇതിൽ അത്ഭുതപരതന്ത്രരായ അവരുടെ മുമ്പിൽ ഹനുമാൻ പ്രത്യക്ഷപ്പെട്ട് ശ്രീകരൻ വെറുമൊരു കാലിച്ചെറുക്കനല്ലെന്നും ഈശ്വരൻ അവനിൽ പ്രസാദിച്ചിരിക്കുന്നു എന്നും പറഞ്ഞു.
കൂടാതെ, അവൻ എട്ടാം ജന്മത്തിൽ അമ്പാടിയിൽ നന്ദഗോപർ എന്ന പേരിൽ ജനിക്കുമെന്നും അന്ന് നന്ദഗോപരുടെ പുത്രനായി മഹാവിഷ്ണു ജനിക്കുമെന്നുംകൂടി അരുൾചെയ്തു.
ഈ ശ്രീകരന്റെ എട്ടാം ജന്മമാണ് നന്ദഗോപർ എന്ന് കരുതപ്പെടുന്നു.
പിന്നീട് നന്ദഗോപരുടെ മകളായി ജനിച്ച മായാഭഗവതിയെ വസുദേവൻ ദേവകിയുടെ സമീപത്തും ശ്രീകൃഷ്ണനെ യശോദയുടെ സമീപത്തും കിടത്തി.
ശ്രീകൃഷ്ണൻ യശോദയുടെയും വസുദേവരുടെയും മകനായി ഗോകുലത്തിൽ വളർന്നു.
അക്രൂരൻ വന്നു കംസന്റെ രാജധാനിയിലേക്കു കൂട്ടിക്കൊണ്ടുപോകുംവരെ കൃഷ്ണൻ അവരോടൊപ്പമാണ് വസിച്ചിരുന്നത്.